**E adevărul,doar...**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Știrbit e adevărul și confuză

Ca-niciodată îți e azi privirea

Deși mi-ai fost singura muză

Atunci când am pictat iubirea

Metafora îți pare-o născocire

Și orice spun doar o minciună

Dar vreau să știi că în iubire

Ești singura ce-mi e stăpână

Și mă opresc pentru-o secundă

Te rog s-alegi cu ce-ai în piept

De nu-i iubirea care stă la pândă

Nu vreau să-i fiu minciunii-adept

Căci e o lege-n lumea-ntreagă:

De nu-ai să poți iubi – dezleagă!